I 1699 ektet han den 16-årige Margrethe Amalie Moth (d. 1755), datter av oversekretær Matthias Moth (1649–1719), sammen fikk de 8 barn. I 1717 ble han konferensråd og ridder av Dannebrog; han var da amtmann på Island og Færøyene. 1719 ble han deputert, samme år også for finansene. 1729 ble han utnevnt til gehejmeråd, men fikk året etter sin avsked som deputert og ble stiftsamtmann i Viborg og amtmann over Hald Amt i Jylland. Begge disse embeter fratrådte han i 1744 til fordel for sønnen Vilhelm (1701–1747).